OMUKOZI wa KCCA abadde agenze okulongoosa ku nkulungo y'okubbiri kimuweddeko bw'agudde ku mulambo gw'omuntu eyafiira mu kinnya nga guli omwo gutevuunya.
Rose Nantume omutuuze w’e Mulago ng’ono y'alina obuvunaanyizibwa okulongoosa enkulungo y’oku bbiri ategeezezza nti abadde amaze omwezi mulamba nga takyakola ng’ali ku kitanda ajjanjaba muwala we wabula olwaleero abadde yakutuuka bwati ku nkulungo w'akolera n'asembera ku kinnya waatera okutereka ebintu bye by'akozesa omuli enkumbi,ejjambiya,wabula yabadde akyaggyayo ebintu kwekulengera omuntu eyabadde mu mpale ennyimpi enjeru ng'ali mu kinnya era wano teyalinze linze kwekudduka okugenda n'atamye ku basuubuzi abakolera ku nkulungo.
Abasuubuzi bakungaanye ne bayita poliisi ezze okuggyawo omulambo okugutwala mu ggwanika e Mulago ng'okunoonyereza bwe kugenda mu maaso okuzuula famire entuufu ey'omulambo guno.
lug_Latn lug_Latn lug_Latn